Šis raksts ir par dzelzceļa staciju Rīgā. Par Rīgas apkaimi skatīt rakstu Bolderāja.

**Bolderāja** jeb **Bolderāja I** ir dzelzceļa stacija Rīgā, Kurzemes rajonā, Bolderājas apkaimē, līnijā Zasulauks—Bolderāja. Bolderāja ir šīs līnijas galastacija (tālāk pāri Buļļupei uz Daugavgrīvu ejošais sliežu ceļš oficiāli ir stacijas pievedceļš). Uz Bolderāju regulāri kursē kravas vilcieni, bet pasažieru satiksme šeit nepastāv. Kopš 2015. gada Bolderājas stacija sastāv no Bolderājas I parka (vecās stacijas) un Bolderājas II parka.

Vēsture
-------

Bolderājas stacija uzbūvēta 1873. gadā līdz ar Bolderājas dzelzceļa līnijas izbūvi, un tolaik tā bija otra lielākā dzelzceļa stacija pēc Rīgas. 1884. gadā no stacijas uzbūvēti pirmie atzarojumi, un vēlāk to skaits stipri palielinājies. Daudzi no tiem darbojas arī mūsdienās. Agrāk aptuveni mūsdienu Bolderājas stacijas atrašanās vietā bija pieturas punkts Spilve (atklāts 1930. gadā kā pieturas punkts 10. kilometrā, drīz pārdēvēts par Spilvi un pastāvējis līdz pasažieru satiksmes pārtraukšanai), bet Bolderājas stacija atradās tālāk uz Buļļupes pusi, apmēram Lielās ielas rajonā. Otrā pasaules kara laikā stacijas ēka nodedzināta, un tās vietā tikusi izmantota bijusī bagāžas glabātuve. Perona atliekas šeit saglabājušās līdz mūsdienām. 1970. gadā Bolderājas stacija pārcelta tagadējā vietā — tuvāk Rīgai — un uzbūvēta jauna stacijas ēka.

2008. gada 5. februārī Bolderājas stacijas pievedceļā netālu no Buļļupes tilta notika dzelzceļa avārija — divu manevrējošu kravas sastāvu sadursme. Avārijas rezultātā radās ritošā sastāva un dzelzceļa infrastruktūras bojājumi.

Sakarā ar Rīgas brīvostas paplašināšanu Daugavas kreisajā krastā Bolderājas staciju 2011. gadā paredzēja paplašināt un rekonstruēt, kā arī modernizēt. Modernizācijas darbi tika pabeigti 2015. gadā. Tādējādi tikai 2015. gadā Bolderājas līnijā pārstāja darboties novecojusī elektrozižļu sistēma.

Attēlu galerija
---------------

* Bolderājas stacija no Daugavgrīvas šosejas pusesBolderājas stacija no Daugavgrīvas šosejas puses
* Atzars uz kokapstrādes uzņēmumiemAtzars uz kokapstrādes uzņēmumiem
* Sliežu ceļi un vagoniSliežu ceļi un vagoni
* Atzari uz Krievu salu (pa labi) un kokapstrādes uzņēmumiemAtzari uz Krievu salu (pa labi) un kokapstrādes uzņēmumiem
* Daugavgrīvas šosejas tiltsDaugavgrīvas šosejas tilts
* Daugavgrīvas virziena sliežu izvērsumsDaugavgrīvas virziena sliežu izvērsums
* Manevru lokomotīve TGM6Manevru lokomotīve TGM6
* Buļļupes dzelzceļa tiltsBuļļupes dzelzceļa tilts
* Birzes ielas gājēju tunelisBirzes ielas gājēju tunelis
* Kravas sastāvs dodas Daugavgrīvas virzienāKravas sastāvs dodas Daugavgrīvas virzienā
* Bolderājas stacijas pievedceļiBolderājas stacijas pievedceļi
* Neizmantots pievedceļš uz Bolderājas kuģu remonta rūpnīcuNeizmantots pievedceļš uz Bolderājas kuģu remonta rūpnīcu

Ārējās saites
-------------

* Bolderājas stacijas fotogrāfijas
* Bolderājas stacijas fotogrāfijas (krieviski)
* Pasažieru dīzeļvilciens DR1A Bolderājas stacijā (krieviski)
* Bijušais Bolderājas pasažieru perons (krieviski)
* Bolderājas stacijas elektrozižļu aparāts (krieviski)

Atsauces
--------

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***Bolderājas stacija*** |

1. ↑  Dzelzceļa staciju saraksts
2. ↑  T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 59. lpp. ISBN 978-9984-38-698-0
3. ↑  «Dzelzceļa avārijas izmeklēšanas nobeiguma pārskats Nr.1/2008». Arhivēts no oriģināla, laiks: 2014. gada 14. decembrī. Skatīts: 2014. gada 11. maijā.
4. ↑  Rekonstruēs dzelzceļa sliežu ceļus Krievu salā un būvēs jaunu preču staciju Bolderājā
5. ↑  Signalizācijas, telekomunikācijas un elektroapgādes sistēmu modernizācija iecirknī Bolderāja 1 - Zasulauks